بیرلشمیش میللتلر، فیلیسطین خالقی اوچون قوروما طلب ائدن قرار
بیرلشمیش میللتلر باش مجلیسینده فیلیسطین خالقی اوچون قوروما طلب ائدن قطنامه لاییحه‌سی قبول ائدیلیب.
تورکیه‌نین چوخلو تشببوس‌لری‌نین آردیندان الجزایرین ده دستگی فیلیسطین لاییحه‌سینی گؤروشمک اوچون بمت عمومی قورولو، خصوصی اوتورومدا توپ‌لاشدی.
بمت باش مجلیسینده کئچیریلمیش اوتورومدا، آمریکا طرفین‌دن بمت امنیت شوراسیندا وتو ائدیلن، فیلیسطین خالقی اوچون قوروماق ایسته‌ین لاییحه یئنی‌دن موذاکیره و سس وئرمه‌یه تقدیم اولوندو.
قطنامه لاییحه‌سی 120 سسله بیرلشمیش میللتلر باش مجلیسینده قبول ائدیلیب. قرارا 8 اؤلکه علیهینه چیخیب، 45 اؤلکه ایسه بیطرف قالیب. قرارا قارشی چیخان اؤلکه‌لر آراسیندا، آمریکا، ایسرائیل، آوسترالیا، مارشال آدینا آدا‌لاری، ناورو، توقو، سولومون آدا‌لاری، میکرونزیا فدراسیونون آیری-آیری دولت‌لری یئر آلدی.
آمریکا‌نین، لاییحه‌ده حماسین قینانماسینا قارشی دییشیک‌لیک تکلیفی ایسه رد ائدیلیب.
فیلیسطین دولت باشقانی محمود عباس، لاییحه‌نین قبول ائدیلمه‌سینی، "عدالت و اولوسلار آراسی حقوق اوچون بیر غلبه" کیمی قیمتلندیردی.
بیرلشمیش میللتلر باش کاتیبین‌دن، 60 گون ایچریسینده فیلیسطین‌لی سیویل وطنداش‌لارین امنیتی اوچون ائدیلمه‌سی لازیم اولان‌لارین یئرلشدیگی بیر راپورونون طلب اولوندوغو قطنامه‌ده ایسرائیلین نیسبت‌سیز گوج ایشلتمه‌سینی دایاندیرماسی و غزه‌یه یؤنه‌لیک بلوکادا قالدیریلماسی طلب ائدیلیر.
فیلیسطینده 30 مارس‌دان بو گونه آرتان شیددت حادثه‌لرینه ده توخونولان لاییحه‌ده، اوشاق‌لارین، ساغلق ایشچی‌لری‌نین و ژورنالیست‌لرین ده ایسرائیل زوراکی‌لیغینا معروض قالدیغی‌نین آلتی جیزیلیر.
عمومی قورولون قطنامه‌لری‌نین حقوقی اولا‌راق علاقه‌لی‌لیگی گؤسترمیر، آنجاق اؤلکه‌لرین رای‌نین عکس ائتدیریلمه‌سینی تامین ائدیر.
عمومی قورول عرفه‌سی، اینسان حاق‌لاری ایزلمه تشکیلاتین‌دان ده ایسرائیله جیدی بیر خبردارلیق گلدی.
تشکیلات، ایسرائیلین غزه‌ده نوماییشچی‌لرین اؤلومونه سبب اولان حددن آرتیق گوج ایستیفاده‌سی‌نین ساواش جینایتی تشکیل ائده بیله‌جگینی وورغولایی.
